ໂຄງການສ້າງຮູບເງົາ ການເກັບກູ້ລະເບີດ ບໍ່ທັນແຕກ ຢູ່ ລາວ ຂອງ ນ.ສ. Erin McGoff
ວີໂອເອ ສຳພາດນາງສາວ Erin McGoff ນັກສຶກສາອາ​ເມຣິກັນ ທີ່​ກຳລັງ​ຈະ​ສ້າງ​ຮຸູບ​ເງົາ ກ່ຽວ​ກັບ ລະ​ເບີດບໍ່​ທັນ​ແຕກ​ ຫຼື UXO ​ທີ່​ຍັງຕົກ​ຄ້າງ ​ຢູ່ແຕ່ປາງສົງຄາມ ໃນປະເທດລາວ.
ທ່ານຜູ້ຟັງທີ່ເຄົາລົບທັງຫຼາຍ ໃນລາຍການຊີວິດຊາວລາວຂອງ ວີໂອເອ ແລງວັນພະ ຫັດມື້ນີ້ ເຮົາຈະພາທ່ານໄປພົບກັບ ນາງ Erin McGoff ນັກສຶກສາອາເມຣິກັນຈາກ ມະຫາວິທະຍາໄລ American University ນະຄອນຫຼວງວໍຊິງຕັນ ທີ່ກຳລັງຈະສ້າງ ຮຸູບເງົາກ່ຽວກັບ ລະເບີດທີ່ຍັງຕົກຄ້າງບໍ່ທັນແຕກ ຫຼື UXO ຈາກປາງສົງຄາມໃນລາວ ໃນປີ 2012 ນາງ McGoff ໄດ້ເດີນ ທາງໄປຢ້ຽມຢາມຂົງເຂດເອເຊຍອາຄະເນ ອັນ ລວມທັງປະເທດລາວນຳ ນາງ McGoff ຕິດອົກຕິດໃຈ ກັບຄວາມເປັນມິດ ແລະອ່ອນ ນ້ອມຂອງຄົນລາວ ແລະໄດ້ຄົ້ນພົບກ່ຽວກັບລະເບີດທີ່ຕົກຄ້າງບໍ່ທັນແຕກຢູ່ໃນລາວ ຄວາມເປັນມາຂອງນາງ McGoff ເປັນໝ້າສົນໃນຢ່າງໃດນັ້ນ ກິ່ງສະຫວັນ ຈະນຳມາ ສະເໜີທ່ານໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວມື້ນີ້ ຂ້າພະເຈົ້າຈະຂໍແນະ ນຳທ່ານໃຫ້ຮູ້ຈັກກັບ ນາງສາວ Erin McGoff ອາຍຸ 21 ປີ ນັກສຶກສາອາເມຣິກັນ ທີ່ມະຫາວິທະຍາໄລ American University ທີ່ເຂດນະຄອນຫລວງ ວໍຊິງຕັນ Erin ເປັນສະຕີໜຸ່ມນ້ອຍ ທີ່ໜ້າຮັກ ສະຫລຽວສະຫລາດ ແລະວ່ອງໄວ ນາງເປັນລູກສາວ ຫລ້າ ຜູ້ທີຫົກຂອງຄອບຄົວທີ່ມີຖານະສູງ ແລະໄດ້ເຂົ້າໂຮງຮຽນເອກກະຊົນມາຕະ ຫລອດ ແຕ່ລະປີຄອບຄົວຂອງ Erin ຈະພາກັນເດີນທາງໄປຢ້ຽມຢາມແຫ່ງໃດແຫ່ງ ນຶ່ງຂອງທະວີບຕ່າງໆ ແລະໄດ້ໄປຢ້ຽມຢາມມາແລ້ວ ເກືອບທົ່ວໂລກ ໃນປີ 2012 ຄອບຄົວຂອງ Erin ໄດ້ໄປຢ້ຽມຢາມເຂດເອເຊຍອາຄະເນເປັນເທື່ອທຳອິດຄື ປະເທດ ໄທ ຫວຽດນາມ ລາວ ແລະກໍາປູເຈຍ Erin ໄດ້ກ່າວເຖິງຄວາມຕື່ນເຕັ້ນແລະປະສົບ ການກ່ຽວກັບປະເທດລາວດັ່ງນີ້: ຫລັງຈາກ Erin ໄດ້ກັບມາຈາກການພັກຜ່ອນປະຈຳປີກັບຄອບຄົວ ແລະກັບຄືນມາ ມະຫາວິທະຍາໄລແລ້ວ ບັດນີ້ Erin ກໍແມ່ນຜູ້ນຶ່ງ ໃນຈຳນວນໝູ່ຄະນະນັກສືກສາ ດ້ວຍກັນ ພ້ອມກັບຄູອາຈານ ທີ່ໄດ້ຖືກສົ່ງໄປຄົ້ນຄວ້າກ່ຽວກັບເສດຖະກິດ ແລະລູກ ລະເບີດທີ່ຕົກຄ້າງບໍ່ທັນແຕກຢູ່ໃນລາວເປັນເວລາສາມອາທິດ ການເດີນທາງໄປ ປະເທດລາວ ເທື່ອທີສອງໃນນາມນັກຄົ້ນຄວ້າ ໄດ້ສ້າງຄວາມສະທ້ານ ຕື່ນຕົກໃຈ ໃຫ້ແກ່ Erin ຊຶ່ງນາງບໍ່ເຄີຍຮູ້ກ່ຽວກັບສົງຄາມຫວຽດນາມ ແລະສົງຄາມລັບໃນລາວ ທີ່ສະຫະລັດໄດ້ຖີິ້ມລະເບີດມາກ່ອນທີ່ຍັງຕົກຄ້າງເຫຼືອຫຼໍຢູ່ ຈາກປາງສົງຄາມຊຶ່ງ Erin ໄດ້ກ່າວດັ່ງນີ້: ໃນເດືອນກັນຍາທີ່ຈະມາເຖິງນີ້ Erin ຈະເດີນທາງໄປເມືອງລາວອີກ ເພື່ອຖ່າຍທຳຮູບເງົາ ຈະເຮັດວຽກປະສານງານກັບຫລາຍໆອົງການທີ່ເກັບກູ້ລະເບີດ ແລະໃນຂະນະດຽວກັນ ນາງຈະຊອກຫານັກສະແດງທີ່ເປັນຄົນລາວ ເພື່ອປະກອບເປັນເລື່ອງບອກເລົ່າຢູ່ກັບຮູບເງົາ ຊຶ່ງ Erin ກ່າວຕໍ່ໄປອີກວ່າ: ການຖ່າຍທຳຮູບເງົາຈະໃຊ້ເງີນຢູ່ປະມານ 50,000 ໂດລາ ຫລັງຈາກເສັດສິ້ນແລ້ວ ຜົນງານດັ່ງກ່າວຈະນຳອອກເຜີຍແຜ່ຢູ່ຕາມບຸນຮູບເງົາຕ່າງໆ ແລະ ແຫລ່ງສື່ມວນຊົນເພື່ອໃຫ້ຄົນໄດ້ເຫັນ ແລະໄດ້ຮຽນຮູ້ນຳ ຊຶ່ງ Erin ໄດ້ກ່າວເຖິງຕອນນີ້ວ່າ: ເຖິງແມ່ນວ່າສົງຄາມຫວຽດນາມ ແລະສົງຄາມລັບຢູ່ໃນລາວ ໄດ້ສິ້ນສຸດລົງ ໃນປີ 1975 ເມື່ອກວ່າສີ່ທົດສະວັດມາແລ້ວກໍຕາມ ແຕ່ຄວາມລີ້ລັບຂອງສົງຄາມຢູ່ໃນ ລາວກໍຍັງຖືກປົກປິດໄວ້ຈົນເທົ່າທຸກວັນນີ້ ບັນດາລູກຫລານລາວຜູ້ເກີດໃໝ່ໃຫຍ່ລຸນ ຢູ່ໃນແລະນອກປະເທດ ໂດຍສະເພາະຜູ້ທີ່ບໍ່ແມ່ນເຊື້ອສາຍລາວ ກໍຍິ່ງບໍ່ຮູ້ຫຍັງ ກ່ຽວ ກັບຄວາມເປັນມາຂອງສົງຄາມລັບຢູ່ໃນປະເທດລາວ ບາດແຜທີ່ເປັນຫລັກຖານ ຂອງສົງຄາມໄດ້ຖືກປະປ່ອຍໄວ້ໃຫ້ເຫັນເທົ້າທຸກວັນນີ້ ນັ້ນກໍຄື ລູກລະເບີດທີ່ຕົກຄ້າງ ບໍ່ທັນແຕກຢ່າງຫລວງຫລາຍຢູ່ໃນລາວ ຊຶ່ງບໍ່ມີປະຫວັດສົງຄາມການຖີ້ມລະເບີດໃດໆ ຢູ່ໃນໂລກສາມາດປຽບທຽບໄດ້ ນາງ Erin McGoff ໄດ້ພົບເຫັນປະເທດລາວ ມັກ ຈິດໃຈຄວາມອ່ອນນ້ອມຂອງຄົນລາວ ມັກອາຫານລາວ ແລະວັດວາອາຮາມອັນງົດ ງາມຂອງລາວ ອີກບໍ່ດົນ Erin ຜູ້ບໍ່ແມ່ນຄົນລາວ ກໍຈະນຳເອົາການຄົ້ນຄວ້າ ຄວາມ ຄິດເຫັນຂອງນາງມາສະເໜີ ທ່ານກ່ຽວກັບການດຳລົງຊີວິດຢູ່ພາຍໃຕ້ລະເບີດຝັງດິນ ແລະປະສົບການຊີວິດຂອງສົງຄາມ ມາສະເໜີທ່ານ ໃນອະນາຄົດອັນໃກ້ນີ້